
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 15.11.2026, ora 08.00 – 16.11.2026, ora 08.00

I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 16.11.2026, ora 07.00
RÂURI

Debitele au fost, în general, în scădere, exceptând cursurile inferioare ale Someșului, Jiului, Oltului, Vedei, Argeșului, Siretului, cursurile mijlocii și inferioare ale Mureșului, Ialomiței și cursul superior al Prutului, unde au fost în creștere ca urmare a propagării.

Pe râurile din bazinul hidrografic al Bârladului, bazinul mijlociu și inferior al Prutului și pe cele din Dobrogea, debitele au fost relativ staționare.

Debitele se situează, în general, sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele hidrografice: Vișeu, Iza, Someș, Crișuri, Mureș, Putna, Bistrița, Moldova, Suceava, bazinele superioare ale Jiului, Argeșului, bazinele superioare și mijlocii ale Oltului, Ialomiței, Buzăului, izolat pe unii afluenți din bazinul inferior al Argeșului și mai mici (sub 30%) pe râurile din bazinele hidrografice: Tur, Bega Veche, Moravița, Rm. Sărat, Jijia, bazinul mijlociu și inferior al Jiului și pe unii afluenți ai Bârladului.

Și-au făcut apariția formațiuni incipiente de gheață (gheață la maluri) pe unele râuri din bazinele superioare ale Moldovei și Sucevei.

Se situează peste COTA DE ATENȚIE râul Urlui la stația hidrometrică Furculești (150+9)-jud.TR.

Debitele vor fi în general în scădere, exceptând cursurile inferioare ale Someșului, Mureșului, Jiului, Oltului, Vedei, Argeșului, Ialomiței și cursul superior al Prutului, unde vor fi în creștere prin propagare, precum și râurile din bazinul Bârladului, bazinul mijlociu și inferior al Prutului și cele din Dobrogea, unde vor fi relativ staționare.

Sunt posibile creșteri de niveluri și debite, pe unele râuri din zonele de deal și de munte, mai ales pe cele din jumătatea de vest a țării, ca urmare a precipitațiilor prognozate, izolat mai însemnate cantitativ.

Formațiunile de gheață (gheață la maluri) prezente în bazinele superioare ale Moldovei și Sucevei se vor menține fără modificări importante.

Se va situa peste COTA DE ATENȚIE râul Urlui, la stația hidrometrică Furculești (150+8)-jud.TR.

DUNĂRE
Debitul la intrarea în țară (secțiunea Baziaș) în intervalul 15 – 16.11.2026 a fost in creștere, având valoarea de 2000 m3/s, sub media multianuală a lunii noiembrie (4700 m3/s) și octombrie (3900 m3/s).

În aval de Porţile de Fier debitele au fost in creștere.

Debitul la intrarea în țară (secțiunea Baziaș) va fi in creștere (2050 m3/s).

În aval de Porţile de Fier debitele vor fi în creștere.

2. Situația meteorologică în intervalul 15.11.2026, ora 09.00 – 16.11.2026, ora 06.00

ÎN ŢARĂ:

ANM a emis o ATENTIONARE METEO, nr. 185, vizând: intensificări ale vântului, pt. intervalul: 16 noiembrie, ora 10 – 16 noiembrie, ora 20, astfel:

- În intervalul menționat, în județul Caraș-Severin, local și temporar vântul va avea intensificări cu viteze la rafală de 50...70 km/h, iar la munte de 70...90 km/h. 

Notă: intensificări ale vântului cu viteze în general de 45...50 km/h vor fi și restul Banatului și în Moldova.

Această Atentionare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

Către Prefectura Judeţului: Caraş-Severin– (1 prefectură) -  COD GALBEN.
Valorile termice au fost în creștere față de ziua precedentă în cea mai mare parte a țării și s-au apropiat de cele normale datei. Pe parcursul zilei cerul a fost variabil, cu înnorări mai persistente în Oltenia unde izolat a plouat slab (sub 1 l/mp), iar spre seară și în sudul Banatului. Noaptea înnorările s-au extins dinspre regiunile vestice și au cuprins majoritatea zonelor, iar în Oltenia, pe arii restrânse în Banat și Muntenia și cu totul izolat în Crișana și Transilvania au fost ploi slabe (cantități de apă de 1...4 l/mp). La altitudini mari în Carpații Meridionali au fost precipitații mixte. Este strat de zăpadă pe alocuri în zona de munte și măsura la ora 20 -în platformele stațiilor meteorologice- până la 29 de cm la Vf. Omu. Vântul a suflat slab și moderat, cu intensificări în sudul Banatului, pe crestele montane și cu totul izolat în sud-vestul Transilvaniei (viteze în general de 55...70 km/h), dar local și temporar și în Moldova (viteze de 40...50 km/h). Temperaturile maxime s-au încadrat între 3 grade la Joseni și 13 grade la Holod, Timișoara, Lugoj și Reșița, iar la ora 06 valorile termice erau cuprinse între -5 grade la Toplița, Joseni și Miercurea Ciuc și 12 grade la Constanța-Dig. A fost ceață îndeosebi în primele ore ale zilei pe alocuri în Muntenia și izolat în Dobrogea, sudul Moldovei și în estul Transilvaniei.

Observații - de ieri dimineață de la ora 06 au fost emise 16 atenționări cod galben (10 pentru ceață și 6 pentru intensificări ale vântului), după cum urmează: 5 de către SRPV Sibiu, 5 de CNPM București pentru Muntenia, 2 de către SRPV Timișoara, 2 de SRPV Bacău și 2 de către SRPV Constanța.
LA BUCUREŞTI

Valorile termice au fost în creștere față de ziua precedentă și s-au apropiat de cele normale datei. Temperatura maximă a fost de 8 grade la Afumați și Băneasa și 9 grade la Filaret. În primele ore ale zilei a fost ceață, apoi cerul a devenit mai mult senin, iar din orele serii s-a înnorat treptat și a plouat slab sau a burnițat în a doua parte a nopții. Vântul a suflat slab până la moderat. La ora 06 temperatura aerului era de 5 grade la Afumați și Băneasa și 6 grade la Filaret.

3. Prognoza meteorologică în intervalul 16.11.2026, ora 09.00 – 17.11.2026, ora 09.00

ÎN ŢARĂ

Cerul va avea înnorări temporare și va ploua, pe parcursul zilei în Banat, Crișana, cea mai mare parte a Olteniei, local în Muntenia și pe spații mici în rest, iar noaptea în majoritatea zonelor. Pe arii restrânse în regiunile sudvestice și vestice vor fi cantități de apă de 10...15 l/mp, iar în zona Carpaților Occidentali izolat vor depăși 20...25 l/mp. La altitudini mari la munte vor fi precipitații sub formă de lapoviță și ninsoare, iar în Carpații Meridionali și în nordul Carpaților Orientali se va depune strat de zăpadă de 2...5 cm. Vântul va sufla slab și moderat, cu intensificări temporare în sudul Banatului și pe arii restrânse în Moldova cu viteze de 50...70 km/h, iar la munte rafalele vor depăși 70...90 km/h. Temperaturile maxime se vor încadra între 6 și 15 grade, iar cele minime vor fi cuprinse între 2 și 11 grade, cu cele mai mari valori pe litoral. Pe alocuri dimineața și noaptea va fi ceață.

LA BUCUREŞTI

Cerul va fi mai mult noros și cu precădere noaptea va ploua slab (cantități de apă de 2...5 l/mp). Vântul va sufla slab și moderat. Temperatura maximă se va situa în jurul valorii de 10 grade, iar cea minimă va fi de 5...6 grade.

II. CALITATEA APEI


1.1. Pe fluviul Dunărea

Nu au fost evenimente deosebite. 

1.2. Pe râurile interioare

A.B.A. Mureş revine cu informații suplimentare, despre evenimentul de la Salina Praid:

- Determinarea conductivitatii in situ, orara 24/24, se monitorizeaza prin senzori calitativi in 5 sectiuni: Praid / r. Corund, Sarateni / r. T-va Mica, Mihalt / r. T-va Mare, Radna si Naldac / r. Mures.

- Conform adresei ABA Mures nr. 1935/29.01.2026, incepand cu data de 01.02.2026, monitorizarea calitativa prin analize de laborator continua astfel: cu o frecventa de 1 / saptamana in 4 sectiuni: r. Corund (amonte confluenta cu r. T-va Mica), r. T-va Mica (aval loc. Praid), r. T-va Mica (priza de apa Fantanele), r. T-va Mica (priza de apa Tarnaveni), iar pentru celelalte sectiuni determinarile se for face conform manualul de operare.

Pentru perioada 15.10 - 22.10.2026, s-a inregistrat: Crestere față de valoarea anterioară, la indicatorul conductivitate, in secțiunile de monitoring a calității apei: pe r. Corund, amonte confluenta cu r. T-va Mică și pe r. Târnava Mică, aval loc. Praid, la priza de apa de la Fantanele și Tarnaveni.

A.B.A. Buzău-Ialomiţa informează că: S.G.A. Prahova monitorizează permanent calitatea apei amonte si aval de zona afectata de Salina Slanic, pe 
cursurile de apa Slanic, Varbilau si Teleajen.

1.3. Pe Marea Neagră 

Nu au fost evenimente deosebite. 

III. CALITATEA MEDIULUI

1. În domeniul aerului

ANMAP, Agenția Națională pentru Mediu și Arii Protejate informează că din rezultatele analizelor efectuate în data de 10.11.2026 în cadrul Rețelei Naționale de Monitorizare nu s-au constatat depășiri ale pragurilor de alertă  pentru: NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică (50 µg/m3) pentru PM10 (pulberi în suspensie cu diametrul sub 10 microni) a fost depășită la următoarele stații: B-28, loc. Glina, jud. Ilfov, AB-1, mun. Alba Iulia, jud. Alba,  MS-4, mun. Tîrnăveni,  SB-4, mun. Mediaş- strada Gării,  BC-1, BC-2, mun. Bacău,  BC-3, mun. Onesti, NT-3, comuna Tașcă,  VS-1, mun. Vaslui, MM-3, mun. Baia Mare, suburban, CJ-5, mun. Cluj Napoca, strada Ferdinand, SM-1, mun. Satu Mare, BR-3, loc. Cazasu, jud. Braila, GR-2, mun. Giurgiu, GR-3, fostul combinat chimic mun. Giurgiu, CL-1, mun. Calarasi, CL-3, loc. Modelu, jud. Calarasi, TR-2, mun. Turnu Magurele, PH-2, mun. Ploiesti, MH-1, mun. Drobeta Turnu Severin si HD-3, loc. Pestisu Mare-jud.Hunedoara).
Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

2. În domeniul solului și vegetației 

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3. În domeniul supravegherii radioactivității mediului 
Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.

4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Alimentări cu apă

Pe râurile interioare:



A.B.A. Arges-Vedea, informează că:  

A.B.A. Argeș-Vedea, informează în data de, 15.11.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  

Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.

A.B.A. Argeș-Vedea, informează că, având în vedere că aportul de bazin natural al cursurilor de râu aval baraj Vidraru este insuficient pentru asigurarea volumelor de apă necesare AQUATERM AG 98 SA și APĂ CANAL 2000 SA, pentru alimentarea cu apă a populației din municipiile Curtea de Argeș și Pitești, începând cu data de 12.08.2026 ora 14.00, la barajul Vidraru este deschisă 8% vana plană aferentă GF1, debitul deversat fiind de 6,0 mc/s. 

Începând cu data de 12.08.2026 – ora 10.00 la barajul Vidraru a fost dispusă manevra de închidere a captării râului Vâlsan spre acumularea Vidraru și lăsarea debitului cursului de râu pe albia sa veche, în vederea suplimentării aportului de debit în acumularea Budeasa.

Începând cu data de 20.10.2026 – ora 13.30 la barajul Vidraru a fost dispusă manevra de închidere a captărilor Cernat și Doamnei spre acumularea Vidraru și lăsarea debitelor cursurilor de râu pe albiile vechi, în vederea suplimentării aportului de debit în acumularea Golești.
Având în vedere deficitul semnificativ de precipitații înregistrat în ultimele 2-3 luni de zile ce a condus la înregistrarea unor debite minime pe cursurile de râu și scăderea continuă a rezervei de apă din acumularea Golești, ținând cont că prin funcționarea la minim a CHE Golești (2.5 MW) debitul evacuat este de aproximativ 19 mc/s, mult superior necesarului APA NOVA de 12 mc/s, în conformitate cu prevederile Legii apelor 107 / 1996 cu modificările și completările ulterioare în care se menționează că alimentarea cu apă a populației are prioritate în fața oricăror folosințe, începând cu data de 23 octombrie 2026 ora 18.00 s-a dispus oprirea CHE Golești, debitul necesar pentru funcționarea stațiilor de tratare Roșu și Crivina - din administrarea APA NOVA București (12 mc/s) urmând a fi asigurat prin deschiderea parțială (15 cm) a unei vane segment de la barajul Golești.

Începând cu data de 04.09.2026, ora 08:00, CHE Văcărești – r. Dâmbovița a fost oprită, fiind deschisă vana plană priză capitală. În data de 24.10.2026 – ora 10.00, aceasta este deschisă 45 cm pentru evacuarea unui debit de 4,5 mc/s.

A.B.A. Jiu

Pentru aducțiunea Priza Buta, Ac. Valea de Pești, sunt în desfășurare lucrări conexe. Conducta Buta- Baraj, funționează în probe tehnologice, începând cu data de 05.01.2025, până la finalizarea lucrărilor.

În perioada 31.10.2026-09.11.2026, conform adresei nr.104044/30.10.2026,transmisă de Sucursala Hidroelectrica S.A. Porţile de Fier-Uzina Hidroelectrică Tg-Jiu, CHE Motru este retrasă din exploatare datorită lucrărilor de mentenanţă programate la nodul de presiune CHE Motru, fiind prevăzută în această perioadă golirea aducţiunii Cerna-Motru.

Conform adresei nr.108231/10.11.2026 transmisă de S.P.E.E.H. Hidroelectrica S.A. - Sucursala Hidrocentrale Porţile de Fier - Uzina Hidroelectrica Târgu-Jiu, în data de 09.11.2026 la ora 23:30, în aducţiunea Cerna-Motru-Tismana au fost încheiate lucrările de mentenanţă iar circuitul hidraulic al CHE Motru a revenit la starea normală de funcţionare.

A.B.A. Buzău-Ialomiţa
Ca urmare a cererii de a mări debitul evacuat prin derivatia canal Dunăre-Dorobanțu, din acumularea Iezer, s-a constatat diminuarea debitelor evacuate datorita celor doua praguri existente intre acumulare si turnul de manevra al evacuarii. Primul prag este un gratar-batardou al bazinului de refulare cu o diferenta de nivel de 0,8 m, iar al doilea prag este un batardou de pamint dezafectat. In acest context sunt necesare lucrari de dezafectare a batardoului de pamint pentru asigurarea debitelor necesare.

B.H. Buzau

Începând cu data de 22.09.2026 se trece la aplicarea treptei III de restrictii pentru sectorul 1 râu Buzău - vărsare – ph Banița.

A.B.A. Buzău-Ialomița, revine cu informatii suplimentare, in data de, 16.11.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

A.B.A. Prut-Barlad

Judetul Botosani:

  - Se mentine prevederile „Planului de restrictii si folosire a apei in perioade deficitare”, astfel:

    * treapta III - pentru S.C. ANIF Botosani – Sistem de irigatii Movileni -Havarna din acumularea Cal Alb.

    * treapta III - pentru S.C. PIRANIA SRL – Pepiniera Havarna din acumularea Cal Alb.
Judetul Iași:

  - Se mentine prevederile „Planului de restrictii si folosire a apei in perioade deficitare”, astfel:

    * treapta III - pentru S.C. ACVACOM SRL– Complex Piscicol Belcesti din acumularea Plopi 

    * treapta III - pentru S.C. MIHPES SRL – Complex Piscicol Sarca din acumularea Sarca 

    * treapta I   - pentru S.C. APAVITAL S.A. – sector Harlau - ac. Parcovaci 

   Judetul Vaslui:

  - Se mentine prevederile „Planului de restrictii si folosire a apei in perioade deficitare”, astfel:

    * treapta III - pentru S.C. AQUAVAS S.A. VASLUI – Sucursala Vaslui din acumularea Solesti 

    * treapta I   - pentru ANIF VASLUI – Amenajare irigatii Manjesti din acumularea Manjesti 

ABA SOMES TISA

La nivelul județului Maramureș se menține și în această perioadă (06.11 – 12.11.2026) fenomenul de secetă, cu localități afectate: Șomcuta Mare (localitățile Buciumi, Vălenii Șomcutei), Coroieni cu localitățile aparținătoare, Călinești (localitățile Cornești, Văleni și Călinești), Vadu Izei (localitatea Valea Stejarului), Comuna Coaș (localitatea Întrerâuri), în UAT Călinești, localitatea Călinești, Văleni și Cornești, cu restricționarea programului de funcționare și a consumului de apă ca urmare a înștiințărilor primite de la Primăria Călinești.

La nivelul judetului Sălaj se mentine aplicarea Planului de restricții a apei în perioadele deficitare pentru Compania de Apă Someș SA – Sucursala Zalău, ca urmare a scăderii volumului de apă în acumularea Vârșolț.

La nivelul județului Satu Mare datorită faptului ca la Stația Hidrometrică Negrești Oaș (râul Tur) și la Stația Hidrometrică Domănești (râul Crasna) se înregistrează în continuare debite mai mici decât debitul minim necesar se respectă cerințele din notificările anterioare trimise către Apaserv Satu – Mare, comunele Moftin și Cămin și către amenajările piscicole din Moftin și Negrești – Oaș, în vederea reducerii temporare a consumului de apă și creșterea gradului de atenție la modul de exploatare a stațiilor de epurare cu evacuare directă în emisari.

Pe Fluviul Dunărea:
A.B.A. Buzău-Ialomița informează că, urmare scăderii debitului fluviului Dunărea, precum și a prognozei hidrologice a debitelor medii zilnice:

- se menține treapta III de restricții pentru sectorul 4 Braila - Galati instituita în data de 16.07.2026;

- Incepand cu data de 30.10.2026 se trece la incetarea aplicarii treptei I de restrictii pe sectorul 5.1 Vadu Oii-Braila-P.H. Gropeni si aplicarea fazei de atentionare/avertizare pe acest sector.

- se menține treapta III de restricții pentru sectorul 5.2 Braț Macin - P.H. Smardan instituita in data de 13.07.2026;

Având in vedere creșterea din ultimele zile a debitului fluviului Dunărea, precum si a prognozei din perioada următoare, începând cu data prezentei, 10.11.2026, se trece la încetarea aplicării treptei III de restrictii pe sectorul 6 Chiciu - Vadu Oii (amonte Chiciu) si aplicarea fazei de atenționare/avertizare pe acest sector.

B.H. Buzau

Începând cu data de 22.09.2026 se trece la aplicarea treptei III de restrictii pentru sectorul 1 râu Buzău - vărsare – ph Banița.

· ABA Dobrogea-Litoral informează că:
· În data de 03.11.2026, nivelul Dunării, respectiv debitul, au atins valorile corespunzătoare încetarea aplicării treptei 3 de restricții și revenirea la faza de atenționare / avertizare, astfel, în  Secțiunea PH Tulcea km 108 s-a înregistrat un debit de 772 mc/s, respectiv un nivel de 39 cm;      


· Conform Planului de restricții, pe sectorul 1 Ceatal Izmail (subsectorul 1.3 Braț Sfântu Gheorghe) debitele caracteristice sunt:

· debitul necesar pentru Treapta 1  


        Q = 700,227 mc/s;

· debitul necesar pentru Treapta 2                                   Q = 700,0909 mc/s;

· debitul necesar pentru Treapta 3 
                              Q = 699,95453 mc/s;

· În acest sens, se încetează aplicarea treptei 1, treptei 2 și treptei 3 de restricții și se revine la aplicarea fazei de atenționare / avertizare la folosințele care se alimentează cu apă din Dunăre, pe sectoarele Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina) și Braț Sfântu Gheorghe 1.3  (Nufăru – Mahmudia – Murighiol - Sfântu Gheorghe), respectiv: 

· în scop potabil: Primăria Pardina, SC Aquaserv – P.L. Chilia Veche, S.C. Aquaserv SA  Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina, SC Aquaserv SA - P.L. Mahmudia, SC Uzina de Apa Sf. Gheorghe;

· industrie: S.C. Alum SA Tulcea; 

· irigații: SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL, SC New Eco Stuf SRL, A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț; 
· piscicultură: SC Gip Est (Am. Chilia 1, F 4), SC Selpop Fish  (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin  (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL  - A.P. Ceamurlia I, SC New Eco Stuf SRL - A.P. Ceamurlia I, SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani - A.P. Holbina; AG Moorkens Patrimonium SRL – A.P. Dranov - Ghiol.

· Prezenta constituie încetarea aplicării treptei 3 de restricții și revenirea la faza de atenționare / avertizare.

Referitor: Atingerea nivelului, respectiv a debitului fluviului Dunărea, pe sectorul Chiciu  (km 375) –Izvoarele(km 345) – Cernavodă (km 298) – Hârșova (km 238), corespunzătoare revenirii treptei 2 de restricții conform prevederilor Planului  de restricții și folosire a apelor  în perioadele deficitare, pentru BH Dunăre

Având în vedere prevederile Planului de restricții și folosire a apelor  în perioadele deficitare, pentru B.H. Dunăre, vă aducem la cunoștință următoarele:

· Datorită cresterii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de crestere pentru următoarea perioadă, se revine de la treapta 3 la treapta 2 conform aplicarii prevederilor  Planului  de restricții și folosire a apelor în perioadele deficitare pentru B.H. Dunăre, pentru S.N.N.-C.N.E. Cernavodă.
· Conform adreselor CNE-AUTORITATI-26-07902/26.08.2026 respectiv CNE_AUTORITATI-26-10260/04.11.2026, privind revizuirea ANEXEI 16 a Planului de restricții și folosire a apelor în perioadele deficitare pentru B.H. Dunăre, la CNE Cernavodă pentru treapta 2 de restricții nivelul în bazinul de distribuție CNE Cernavodă este ≤ 2,1 mMB (raportare la mira Marea Baltică), respectiv – 227 cm reper mira SH Cernavodă, debitul prelevat fiind de 66,5/85 mc/s. 

· În data de 09.11.2026 în Secțiunea Cernavodă se înregistreaza un debit de 345 mc/s, respectiv un nivel de -202 cm.
· În acest sens, se revine la treapta 2 de restricții – perioada de vara/iarna la S.N.N. C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 revizuita.

· Prezenta constituie revenirea la treapta 2 de restrictii.
DIRECȚIA COMUNICARE ȘI DIGITALIZARE
Bd. Libertăţii, nr.12, Sector 5, Bucureşti

 Tel.: +4 021 408 9605
 e-mail: comunicare@mmediu.ro 
 website: www.mmediu.ro 

Bd. Libertăţii, nr.12, Sector 5, Bucureşti

 Tel.: +4 021 408 9605
 e-mail: comunicare@mmediu.ro 
 website: www.mmediu.ro 


